Document ID: 31978L0630

NEUVOSTON DIREKTIIVI,
annettu 19 päivänä kesäkuuta 1978,
tiettyjä osittain tai kokonaan kuivattuja elintarvikkeena käytettäviä säilöttyjä maitoja koskevan jäsenvaltioiden lainsäädännön lähentämisestä annetun direktiivin 76/118/ETY muuttamisesta ensimmäisen kerran (78/630/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
ottaa huomioon talous- ja sosiaalikomitean lausunnon(2),
sekä katsoo, että
tiettyjä osittain tai kokonaan kuivattuja elintarvikkeena käytettäviä säilöttyjä maitoja koskevan jäsenvaltioiden lainsäädännön lähentämisestä 18 päivänä joulukuuta 1975 annetun neuvoston direktiivin 76/118/ETY(3) 3 artiklan 1 kohdassa säädetään, että vain direktiivin liitteessä mainittuja ja määriteltyjä nimityksiä saadaan käyttää siinä määritellyistä tuotteista; saman liitteen 1 kohdan c alakohdassa viitataan nimitykseen "makeuttamaton, osittain kuorittu maitotiiviste" ja määritellään se; edellä mainitun säännöksen mukaan ainoa maitotuote, jota voidaan myydä vähittäiskaupassa tällä nimityksellä, on osittain kuivattu maito, joka sisältää 4-4,5 painoprosenttia rasvaa ja vähintään 24 % maidon kiintoaineita,
ottaen huomioon ostajien vaikeudet ymmärtää asia, direktiivin 76/118/ETY 3 artiklan 2 kohdassa luetellaan tietyt nimitykset, joiden käyttö voidaan varata kyseisten jäsenvaltioiden alueelle, ja
samanlaisia vaikeuksia on todettu tietyissä jäsenvaltioissa makeuttamattoman, osittain kuoritun maitotiivisteen osalta, jota saadaan myydä vähittäiskaupassa; sen vuoksi on tarpeen laajentaa direktiivin 76/118/ETY 3 artiklan 2 kohdassa säädetty, edellä mainituilla nimityksillä vähittäiskaupassa myytäviä tuotteita koskeva mahdollisuus näihin valtioihin,
ON ANTANUT TÄMÄN DIREKTIIVIN:
1 artikla
Lisätään direktiivin 76/118/ETY 3 artiklan 2 kohtaan seuraava:
"d) "Geëvaporeerde halfvolle melk" Belgiassa ja Alankomaissa ja "lait demi-écrémé concentré" ja "lait demi-écrémé concentré non sucré" Belgiassa, Ranskassa ja Luxemburgissa tarkoittamaan vähittäismyynnin yhteydessä liitteen 1 kohdan c alakohdassa määriteltyä tuotetta."
2 artikla
Tämä direktiivi on osoitettu kaikille jäsenvaltioille.
Tehty Luxemburgissa 19 päivänä kesäkuuta 1978.

Labels: 0
3
17